ΓΡΑΠΤΗ ΕΡΩΤΗΣΗ E-1046/01

υποβολή: Camilo Nogueira Romn (Verts/ALE) προς την Επιτροπή

(3 Απριλίου 2001)

Θέμα: Η ένταξη της Γαλικίας στα Διευρωπαϊκά Δίκτυα σιδηροδρόμων μεγάλης ταχύτητας

Η κεντρική κυβέρνηση του Ισπανικού κράτους, σε συμφωνία με την περιφερειακή κυβέρνηση της Γαλικίας που είναι του αυτού πολιτικού κόμματος, παρουσίασε σχέδιο για τη σύνδεση της Γαλικίας με τους σιδηροδρόμους μεγάλης ταχύτητας εντός της περιόδου 2001-2007. Ωστόσο, σύμφωνα με τα προγράμματα που έγιναν γνωστά, το σχέδιο, σ' ό,τι αφορά τις γενικές κατευθυντήριες γραμμές και τις επιλεγείσες τεχνικές λύσεις, δεν ανταποκρίνεται στις προδιαγραφές των διευρωπαϊκών δικτύων σιδηροδρόμων μεγάλης ταχύτητας. Το σχέδιο της κεντρικής κυβέρνησης, πέραν του ότι δεν εγγυάται ότι θα εκτελεσθεί εντός της περιόδου 2000-2007, δεν περιλαμβάνει την ηλεκτροδότηση ολόκληρου του εσωτερικού δικτύου της Γαλικίας, δεν κατασκευάζει διπλή οδό στον άξονα Ferrol-Vigo, στον Ατλαντικό, ούτε στο τμήμα Vigo-Porto που συνδέει την Γαλικία με τον άξονα Πόρτο-Λισσαβώνας" ούτε προβλέπει διπλή οδό στους διαδρόμους Santiago-Ourense, Ourense Rvoa de Sanabria και Monforte-Ponferrada, καθώς έχει σχεδιασθεί περισσότερο ως σύνδεση της Γαλικίας με τη Μαδρίτη, στο κέντρο της Ιβηρικής, παρά ως σύνδεση της Γαλικίας με τον Βορρά της Χερσονήσου, με την Πορτογαλία και με το κέντρο της Ευρώπης, όπως απαιτούν η κοινωνία και η οικονομία της Γαλικίας και όπως προβάλλεται ότι θα είναι τα διευρωπαϊκά δίκτυα μεταφορών. Προσέτι, στον προϋπολογισμό του κράτους για τη νομοθετική περίοδο 2000-2004 δεν φαίνεται να έχουν εγγραφεί πιστώσεις προοριζόμενες για το σχέδιο αυτό.

Είναι εν γνώσει η Επιτροπή των σχεδίων αυτών που επιφέρουν διακρίσεις; Προτίθεται η Επιτροπή να απαιτήσει από την κυβέρνηση του ισπανικού κράτους χρήση των ευρωπαϊκών κονδυλίων σύμφωνα με τους στόχους της χωροταξικής ισορροπίας και της κοινωνικής συνοχής της Ευρωπαϊκής Ένωσης, προωθώντας την πραγματική ενσωμάτωση της Γαλικίας στα ΔΕΔ σιδηροδρόμων μεγάλης ταχύτητας εντός της περιόδου 2000-2007;

Απάντηση της κας de Palacio εξ ονόματος της Επιτροπής

(6 Ιουνίου 2001)

Σύμφωνα με τις πληροφορίες που διαθέτει η Επιτροπή, η συμφωνία συνεργασίας που έχει συνάψει το Υπουργείο Εξοπλισμών της Ισπανίας με την Κυβέρνηση της Γαλικίας για τη βελτίωση του σιδηροδρομικού δικτύου αφορά το εσωτερικό δίκτυο της Γαλικίας.

Η Επιτροπή κρίνει σκόπιμο ναπενθυμίσει ότι η απόφαση αριθ. 1692/96 του Ευρωπαϊκού Κοινοβουλίου και του Συμβουλίου σχετικά με τις κοινοτικές κατευθύνσεις για την ανάπτυξη του διευρωπαϊκού δικτύου μεταφορών(1) είναι εκείνη η οποία καθορίζει σε κοινοτικό επίπεδο το πλαίσιο αναφοράς για την ανάπτυξη του διευρωπαϊκού δικτύου μεταφορών. Το δίκτυο αυτό περιλαμβάνει λοιπόν ένα σιδηροδρομικό δίκτυο μεγάλης ταχύτητας αποτελούμενο από νεόδμητες γραμμές και απόπάρχουσες γραμμές που πρόκειται να αναμορφωθούν, καθώς και από ένα συμβατικό σιδηροδρομικό δίκτυο αποτελούμενο εν γένει απόπάρχουσες γραμμές. Το τμήμα Santiago-Ourense αποτελεί μέρος του συμβατικού σιδηροδρομικού δικτύου, ενώ το τμήμα Monforte-Ponferrada έχει εγγραφεί ως γραμμές που θα μετατραπούν σε γραμμές μεγάλης ταχύτητας. Η απόφαση που προαναφέρθηκε δεν διευκρινίζει όμως τον αριθμό γραμμών, ούτε καθιστάποχρεωτική την ηλεκτροδότηση του συμβατικού σιδηροδρομικού δικτύου. Για το δίκτυο μεγάλης ταχύτητας, ισχύει η οδηγία 96/48/ΕΚ του Συμβουλίου της 23ης Ιουλίου 1996 για τη διαλειτουργικότητα του διευρωπαϊκού σιδηροδρομικού δικτύου μεγάλης ταχύτητας(2).

Η απόφαση που προαναφέρθηκε περιέχει επίσης πίνακα ειδικών έργων. Το Ευρωπαϊκό Κοινοβούλιο και το Συμβούλιο εξέδωσαν άλλωστε στις 24 Απριλίου 2001 τροποποίηση της απόφασης αυτής που αφορά αυτόν τον πίνακα. Με την τροποποίηση αντικαθίσταται το έργο αριθ. 8 από το έργο πολυτροπικής σύνδεσης μεταξύ Πορτογαλίας/Ισπανίας, η οποία αποτελείται συγκεκριμένα από το τμήμα από La Coruna έως τη Λισαβώνα, το τελευταίο μέρος δε του τμήματος αυτού αποτελείται από τα τμήματα συμβατικού σιδηροδρόμου Vigo-Porto και Ferrol-Vigo. Η τροποποίηση αυτή αντιπροσωπεύει λοιπόν νέο πολιτικό στήριγμα σε κοινοτικό επίπεδο γαι την ανάπτυξη του σιδηροδρομικού άξονα που συνδέει τη Γαλικία με τον άξονα Porto-Λισαβώνα τον οποίο ανέφερε το Αξιότιμο Μέλος του Ευρωπαϊκού Κοινοβουλίου.

Όσον αφορά τους στόχους εδαφικής ισορροπίας και οικονομικής και κοινωνικής συνοχής, η Επιτροπή κρίνει ότι, εάν ληφθείπόψη το διευρωπαϊκό οδικό δίκτυο που συνδέει τη Γαλικία με τιςπόλοιπες περιφέρειες, όλες οι διατάξεις της κοινοτικής απόφασης που προαναφέρθηκε οι οποίες αφορούν τη συγκεκριμένη περιφέρεια, θα συντελέσουν στην αξιοσημείωτη βελτίωση των συνδέσεων της Γαλικίας με τιςπόλοιπες περιφέρειες. Όσον αφορά τη χρήση των κοινοτικών ενισχύσεων,πενθυμίζεται ότι η χορήγηση των χρηματοδοτήσεων αποφασίζεται σύμφωνα με κανόνες ειδικούς για κάθε χρηματοδοτικό μέσο.

(1) ΕΕ L 228 της 9.9.1996.

(2) ΕΕ L 235 της 17.9.1996.